Is sekularisasie onvermydelik? - www.bybelkennis.co.za
Soos die wetenskap en tegnologie verbeter, is die agteruitgang van godsdiens onvermydelik? Mary Eberstadt (How the West Really Lost God: A New Theory of Secularization) van die Universiteit van Stanford se Hoover Instituut het die bestaande teorieë oor sekularisasie getoets en bevind hulle antwoord nie al die vrae nie.
Sy glo dat gesin en geloof die dubbele spiraal (soos ons in die DNA molekule kry) van die samelewing is. As die gesin sterker word, sal geloof ook sterker word. Die huidige probleme en agteruitgang in beide is ‘n ernstige probleem.
Wat is die redes vir die agteruitgang in beide gesin en geloof? Die seksuele revolusie en die welsynstaat. Die insentief om te trou het drasties afgeneem – dit is nie meer nodig om te trou om gemeenskap te hê nie. Meer as die helfte van eerste geboortes in die VSA is buite die huwelik. Al wil jy ‘n moeder word, is dit nie nodig om te trou nie.
Die moderne welsynstaat probeer om die plaasvervanger vir die vader te wees en raak betrokke by dinge wat gesinne gewoonlik gedoen het. Die finansiële beperkings op regerings wêreldwyd, mag rede vir hoop wees. Daar is net nie meer genoeg geld vir ‘n volhoubare welsynstaat nie. As mense nie meer op die staat kan vertrou nie, sal hulle na gesinne en die kerk kyk vir hulp.
Sy sien hoop vir beide die gesin en geloof in die toekoms. In moeilike tye gaan mense huis toe. En hierdie huis? Die gesin en die kerk.
Laaste 7 Dae: 6,527
Laaste 365 Dae: 329,835